Agamemnon - Antieke Geskiedenis Ensiklopedie
Oorspronklike teks in Engels: Agamemnon (Person)
Agamemnon was die koning van Micene en die leier van die Griekse leër gedurende die Trojaanse oorlog van Homeros se Iliade. Hy word voorgestel as 'n groot vegter, maar 'n selfsugtige heerser, wat beroemd was vir sy worsteling met die beroemde held Achilles en sodoende die oorlog en lyding van sy landsgenote verleng het. As 'n held uit die Griekse mitologie, is daar geen historiese verslae van 'n Miceniëse koning met die naam nie, maar die stad was welvarend in die Bronstydperk, en daar was miskien 'n werklike, hoewel baie korter, aanval op Troje gelei deur die Grieke. Albei hierdie stellings word ondersteun deur argeologiese bewyse. Ongelukkig word die beroemde goue masker wat in 'n graf in Micene gevind is en alom bekend staan ​​as die 'Masker van Agamemnon' tot 400 j
Volgens Homeros het Agamemnon sy koningssepter ontvang van Zeus, asook die reg om Micene en al die Achaïese Grieke te lei. Agamemnon word beskryf as 'n groot vegter en so ook 'n waardige leier van mense. Volgens Plato is sy naam afgelei van menein wat 'om te verduur' beteken. Micene, wat 15 km van die see af in die noorde van Peloponnesos geleë is, het voorspoedig geraak en Homeros beskryf die stad as 'n 'gegronde vesting', as 'wydlopend' en as 'goue Micene'. Hierdie mitologiese welvaart word ondersteun deur die uitgrawing van meer as 15 kilogram goue voorwerpe wat uit grafte verkry is in die versterkte akropolis wat vandag nog die vlakte oorheers. Verdere opgrawings het ook aan die lig gebring dat die stad eens 30,000 vierkante meter beslaan het en die eerste keer gedurende die neolitiese tydperk bewoon was.